Фридрих Хьолдерлин
Към парките

Превод от немски: Атанас Далчев, —

chitanka.info

Едничко лято още дайте ми, всевластници!

Едничка още есен песента ми да узрей,

та моето сърце, от тази сладка

игра наситено, по-волно да умре!

В живота святото си право неполучила,

душата не почива долу в Оркуса;

но ако някога най-скъпото за мене,

Поезията, ми сърцето осени,

добре дошъл тогаз, покой в света на сенките!

Честит ще съм, дори и ако ме не придружи

там лирата ми; като боговете

веднъж живях и повече не искам аз.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.